Novi Grad (Sarajevo)

Novi Grad (cir. Нови Град, "Citaa Nœva") o anca Novi Grad Sarajevo (cir. Нови Град Сарајево), soratœcc fœra de la Bosnia per destinguer-l de la citaa de la Republega Srpska, Novi Grad, a l'è un comun del Canton de Sarajevo e l'è vun dei quater comun de la capitala bosniega, Sarajevo.(BS) https://sarajevocityoffilm.ba/bs/grad-sarajevo/#:~:text=Grad%20Sarajevo%20je%20jedinica%20lokalne,Novo%20Sarajevo%20i%20Novi%20Grad . A l'è stait fondad el 12 d'avril 1978 ind el spartir del comun plussee vegg de Novo Sarajevo. El comun el ciapa dent i quarter industriai e i nœv rion residenziai de la citaa. A l'è tacad ai comun Novo Sarajevo, Ilidža, Vogošća e Ilijaš e 'l se spantega insœ 47,2 km². A'l dé de la fondazion del consili comunal ind qell toc qì de Sarajevo i vivevan 60 mila aneme ind dexdot comunitaa locai. Poc adree dei Guerre Iugoslave, ind el ann 1991, ind el comun de Novi Grad el g'haveva una popolazion de 136.616 de i quai tuts, fœra qe 295 qe vivevan ind i duu paes picinin ciapad dent del comun, in de la Citaa de Sarajevo.

Jeografia
Ol territori del comun de Novi Grad el se trœva in de la Pianura de Sarajevo e a l'è el toc sud-oriental del spantegad baxin de Sarajevo-Zenica, el plussee grand in de la banda dinarega. L'alteza media l'è de 500 meter sora el nivell dol mar. El pont plussee volt a l'è el bric Krstac (861 m s.n.m.) e 'l plussee bas a l'è a Reljevo, ind el nord del comun (482 m s.n.m.).

A l'è circondad de i monts Trebević e Igman a sud-ovest e ovest e del bric Hum a nord-est.(BS)https://sarajevo.travel/ba/sta-raditi/park-suma-hum/692 A l'è intraversad dei fium Miljacka, Dobrinja e Bosna e dei rial Riječica, Buća e Lepinica.

El clima a l'è continental-valliv qe mena adree el vesser-g dei cigere ind tœts i stajon de l'ann e temperature minga regolare cont una diferenza intra temperature plussee volte e plussee basse ben spantegada. I capiten despess anca i inversion termege - quand qe la vall l'è plu colda de la montagna. 

In de l'era in qe la Iugoslavia l'ha avud un fort slargir-s de la popolazion, miga poc terre dedicade a l'agricoltura e dei Bosc s'inn spicinids o scomparud per lassar-g post ai edifizi residenziai. 

Popolazion
Ind el censiment d'aderenza nazionala (donca, miga la citadinanza ma el sentir personal) del 2013 el comun de Novi Grad Sarajevo el conta 118.553 abitants dei quai el 84,16% l'è de nazionalitaa bosgnaca (i bosnieg de religion islamega), el 4,17% inn croats, el 3,68% serb, el 2,99% bosnieg ma miga erzegovan, el 1,26% bosnieg-erzegovan, el 0,4% rom, el 0,09% iugoslav e 'l 1, 46% dei olter nazionalitaa. Per fin, poc plussee de do mila personne (1,77%) s'inn minga definide ind gnanca vuna nazionalitaa.(BS)https://www.popis.gov.ba/popis2013/knjige.php?id=2

Riferiments

 Olter projets 

Categoria:Comun del canton de Sarajevo